কোলাত কেঁচুৱা লৈ শৰাইঘাট দলঙৰ পৰা আত্মহত্যাৰ চেষ্টা মহিলাৰ

কোলাত কেঁচুৱা লৈ আত্মহত্যাৰ চেষ্টা মহিলাৰ।

কোলাত কেচুৱা লৈ আমিনগাঁও শৰাইঘাট দলঙৰ পৰা আত্মহত্যাৰ চেষ্টা কৰে এগৰাকী মহিলাই।

পাৰিবাৰিক কন্দলৰ বাবে এনে সিদ্ধান্ত লোৱা বুলি উল্লেখ কৰে বান্না দেৱী নামৰ মহিলাগৰাকীয়ে। স্বামীসহ পৰিয়ালৰ অকথ্য নিৰ্যাতন সহিব নোৱাৰি কেচুৱাসহ দলঙৰ পৰা জপিয়াই আত্মহত্যা কৰিব বিচাৰিছিল কেচুৱাসহ মহিলাগৰাকীয়ে। বান্না দেৱীৰ ঘৰ আমিনগাঁও পানীপাৰাত বুলি জানিব পৰা গৈছে।

আমিনগাঁও আৰক্ষীৰ তৎপৰতাত উদ্ধাৰ কৰা হয় মহিলাগৰাকীক। আত্মহত্যা কৰিব বিচৰা বান্না দেৱীৰ অভিযোগৰ ভিত্তিত ইতিমধ্যে ধৃত স্বামী সনু ৰায়ক সোধপোচৰ বাবে আটক কৰিছে আমিনগাঁও আৰক্ষীয়ে।

স্বামী, শহুৰ-শাহুৱেক সকলোৱে মিলি শাৰীৰিক, মানসিক অত্যাচাৰ চলোৱাৰ অভিযোগ মহিলাগৰাকীৰ।